אליהו נימני, בן 24 מאופקים, הוא החשוד בהפצת תיעוד מיני בקבוצת טלגרם תמורת תשלום. במקביל לחקירה הפלילית, הגישה בת זוגו לשעבר תביעה אזרחית נגדו. הקבוצה על תכניה נמחקה אתמול על ידי המשטרה
48 שעות לאחר שנעצר ונחקר, הותר היום לפרסום כי שמו של החשוד בסחר בתמונות אינטימיות וסרטונים מיניים של בת זוגו לשעבר הוא אליהו נימני.
נימני, בן 24 מאופקים, היה בקשר זוגי עם הצעירה לפני שנתיים, כשהיתה בת 17. ביום שני פרסם בקבוצת הטלגרם "סידור סטים ומציאת זיהוי", שמנתה כ-2,400 משתמשים, צילום של פרופיל האינסטגרם של חברתו לשעבר וכתב: "מוכר תמונות וסרטונים שלה".
הצעירה החלה לקבל פניות והודעות מטרידות מגברים שנחשפו לפרסום, ואף רכשו מנימני תמונות וסרטונים. גבר ששוחח עם האקס במטרה לרכוש תמונות וסרטונים שיתף את הצעירה בתעריף: עשרה שקלים לתמונת עירום, 20 שקלים לסרטון מיני קצר ו-50 שקלים לסרטון ארוך.
ביום שלישי בלילה הגישה הצעירה תלונה במשטרה, וביום רביעי בשעות הצהריים, בעקבות פנייתנו, נימני אותר ונלקח לחקירה. הוא שוחרר לביתו בתום המעצר בתנאים מגבילים.
במקביל לחקירה הפלילית נגד האקס, החליטה הצעירה לתבוע אותו אזרחית. היום (שישי) נשלח לנימני מכתב התראה לפני הגשת תביעת פיצויים מטעמה. "עוצמת פגיעתך במרשתי עצומה ותחושות ההשפלה וחוסר האונים שהסבו לה מעשיך בל יתוארו", נכתב שם על ידי עו"ד שירן חסון, מנהלת הקליניקה לייצוג בני נוער וצעירים במרכז הבינתחומי הרצליה.
"בימים האחרונים פורסמו ונמכרו על ידך סרטונים ותמונות פוגעניות מבזות ומשפילות בעלות אופי מיני מובהק של מרשתי באמצעות חשבון המשתמש שבבעלותך באפליקציית טלגרם. שמירת התמונות והסרטונים, פרסומם ומכירתם ללא הסכמתה של מרשתי מהוות עבירה בהתאם לחוק למניעת הטרדה מינית, והחוק הגנת הפרטיות.
"לא זו בלבד, אלא שמעשיך המתוארים, אשר נעשו ברוע ובזדון, מתוך כוונה ומטרה לפגוע בשמה הטוב של מרשתי, להשפילה, לבזותה ואף לפגוע בפרטיותה, עולים לכדי פגיעה על פי חוק איסור לשון הרע".
גם לאחר המעצר שבוצע על ידי משטרת אופקים, המשיכה מודעתו של אליהו נמני להיות גלויה לכל ברשת הטלגרם. לכן, הוגשה אתמול בקשה למחיקת קבוצת הטלגרם על תכניה בשמה של הצעירה לפרקליטות המדינה. הבקשה הוגשה על ידי עו"ד איילת רזין בית אור מאיגוד מרכזי הסיוע לנפגעות תקיפה מינית.
בעקבות הפניה, נמחקו אתמול בשעות הערב התכנים בקבוצה "סידור סטים ומציאת זיהוי" על ידי מחלקת הסייבר של ימ"ר תל אביב. בנוסף, נמחקו תכנים בשתי קבוצות טלגרם אחרות: "ישראליות זה מותג" ו-"Illanush chat".
גורם בימ"ר תל אביב אמר למקום הכי חם כי שלושת הקבוצות הללו קשורות לפועלם של הצעירים ברק קופר, אלון גברילוב וקטין נוסף ששמו נאסר בפרסום, שנעצרו בתחילת החודש וחשודים בניהול קבוצות טלגרם שבהן הופץ ונסחר תיעוד מיני של ישראליות, ביניהן גם קטינות, ללא הסכמתן.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







